ราคาน้ำตาลโลกทำนิวไฮในรอบ 4 ปีKSL ราคา laggard ชู top pick กลุ่ม
ราคาน้ำตาลโลกล่าสุดยังทำ new high ต่อเนื่องในรอบ 4 ปี จากความกังวลต่อสถานการณ์ขาดดุลที่จะสูงเกือบ 6.9 ล้านตันในปีผลผลิต 2558/59 ซึ่งจะบวกเต็มที่ต่อ KSL ในปี 2559/60 สวนทางกับราคาหุ้นที่ยัง laggard กลุ่มฯ และ SET ฝ่ายวิจัยยังเลือก KSL (
6 ก.ค. 2559

บล.เอเซีย พลัส ระบุในบทวิเคราะห์วันนี้ (6 ก.ค.) ว่า ราคาน้ำตาลดิบโลกล่าสุดอยู่ที่ 20.78 เซ็นต์/ปอนด์ ปรับเพิ่มขึ้นถึง 5.8% wow ทำระดับสูงสุดในรอบ 4 ปี โดยราคาน้ำตาลเฉลี่ยตั้งแต่ต้นปีบัญชี 2558/59 (สิ้นงวด ต.ค.) เท่ากับ 15.61 เซ็นต์/ปอนด์ สูงกว่าสมมติฐานราคาน้ำตาลเฉลี่ยปี 2558/59 ที่ฝ่ายวิจัยกำหนดไว้ที่ 15.0 เซ็นต์/ปอนด์ ทั้งนี้ บ.อ้อยและน้ำตาลทราย (อนท.) ได้ทำสัญญาขายน้ำตาลดิบเฉลี่ยปี 2558/59 ไว้ทั้งหมดแล้วที่ 15.0 เซ็นต์/ปอนด์ 
ฝ่ายวิจัยยังคงมุมมองบวกต่อแนวโน้มธุรกิจของบริษัท น้ำตาลขอนแก่น จำกัด (มหาชน)หรือ KSL ซึ่งจะได้รับผลบวกเต็มที่ในปีผลผลิต 2559/60 (เริ่มตั้งแต่เดือน พ.ย.59) จากสถานการณ์ราคาน้ำตาลโลกที่ปรับตัวเพิ่มขึ้น โดยปัจจุบันได้ทำสัญญาขายน้ำตาลดิบกับ อนท. ไปแล้วในสัดส่วนเพียง 25% ของปริมาณผลผลิตรวม ที่ราคาเฉลี่ย 19 เซ็นต์/ปอนด์ ทำให้คาดหมายว่าปริมาณผลผลิตส่วนที่เหลือน่าจะทำสัญญาขายล่วงหน้าในระดับที่สูงขึ้นกว่าเดิมและสูงกว่าสมมติฐานราคาน้ำตาลทรายที่ฝ่ายวิจัยประเมินไว้เพียง 19 เซ็นต์/ปอนด์ ถือเป็น upside ของประมาณการที่คาดหวังได้
ขณะที่สมมติฐานปริมาณขายน้ำตาลรวมจะลดลง 9.6% เทียบช่วงเดียวกันของปีก่อน จากภัยแล้งที่เกิดขึ้นในปี 2558 แต่โดยรวมแล้ว ผลบวกจากปัจจัยด้านราคาที่มีน้ำหนักมากกว่า  ทำให้คาดการณ์กำไรสุทธิปี 2559/60 ยังเติบโตเพิ่มขึ้น ราว 14.5% เทียบช่วงเดียวกันของปีก่อน ภายใต้มุมมองภาพรวมของธุรกิจขั้นปลายได้แก่ โรงไฟฟ้าและเอทานอลที่เพียงทรงตัวใกล้เคียงปี 2558/59 ส่วน KTIS ประเมินว่าจะได้รับผลบวกในปี 2559 ค่อนข้างจำกัด เนื่องจากการปิดงวดบัญชีตามปกติ ยังคงเหลืออีก 2 ไตรมาส ซึ่งได้ทำสัญญาขายล่วงหน้าไปแล้วที่ราคาเพียง 15 เซ็นต์/ปอนด์
คาดการณ์กำไรสุทธิ 3Q58/59 ของ KSL จะพลิกกลับมาเติบโต 10.0% qoq เป็น 197 ล้านบาท จากคาดการณ์ปริมาณขายน้ำตาลเพิ่มขึ้น 10.5% qoq เป็น 2.1 แสนตัน ขณะที่เห็นสัญญาณบวกของธุรกิจเอทานอล จากราคาขายที่ปรับตัวเพิ่มขึ้นสอดคล้องกับทิศทางราคาน้ำมันดิบในตลาดโลก
ราคาน้ำตาลที่ปรับเพิ่มขึ้นต่อเนื่อง ถือเป็นผลบวกต่อทิศทางราคาขายน้ำตาลเฉลี่ยในปี 2559/60 โดยฝ่ายวิจัยยังเลือก KSL ([email protected]) เป็น top pick ของกลุ่มฯ